Tweeling leef steeds, maar is kritiekArgieffoto Die tweelingsusters wat Sondag deur ŉ polisiekonstabel in Emdeni, Soweto, geskiet is, is nie dood soos die polisie vroeër aangedui het nie. “Hulle is op die toneel bygebring en na ŉ hospitaal geneem,” het ao Kay Makhubela, woordvoerder van die polisie, gesê. “Hulle is in ŉ kritieke toestand.” Die polisie het vroeër gesê ŉ 27-jarige polisiekonstabel het die tweeling doodgeskiet voor hy homself doodgeskiet het. Makhubela is egter later in kennis gestel dat paramedici hulle kon bybring. Die motief vir die skietery is nog nie bekend nie. Die man was by die Booysens-polisiestasie gestasioneer. -SAPA